CELEX: 62018TN0693
Language: lt
Date: 2018-11-27 00:00:00
Title: Byla T-693/18: 2018 m. lapkričio 27 d. pareikštas ieškinys byloje ZY / Komisija

28.1.2019   
            
            
               LT
            
            
               Europos Sąjungos oficialusis leidinys
            
            
               C 35/28
            
         
      2018 m. lapkričio 27 d. pareikštas ieškinys byloje ZY / Komisija
      
      (Byla T-693/18)
      (2019/C 35/34)
      Proceso kalba: vokiečių
      
         Šalys
      
      
         Ieškovė: ZY, atstovaujama advokatų N. Voß ir D. Fouquet
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti visą atsakovės 2018 m. gegužės 28 d. sprendimą SA.34045 (2013/C) (ex 2012/NN) Nr. C(2018) 3166 dėl 2012 m. ir 2013 m.;
               
            
                  —
               
               
                  nepatenkinus pirmojo prašymo, panaikinti atsakovės 2018 m. gegužės 28 d. sprendimą SA.34045 (2013/C) (ex 2012/NN) Nr. C(2018) 3166, kiek pagal jį nustatoma, kad už 2012 m. ir 2013 m. stambieji elektros vartotojai, kurių energijos suvartojimas yra ne mažesnis kaip 7 000 vartojimo valandų per metus, privalo koompensuoti tai, kas viršija 20 % paskelbtų tinklo mokesčių, stambieji elektros vartotojai, kurių energijos suvartojimas yra ne mažesnis kaip 7 500 vartojimo valandų per metus – tai, kas viršija 15 % paskelbtų tinklo mokesčių, o stambieji elektros vartotojai, kurių energijos suvartojimas yra ne mažesnis kaip 8 000 vartojimo valandų per metus, – tai, kas viršija 10 % paskelbtų tinklo mokesčių;
               
            
                  —
               
               
                  priteisti iš atsakovės bylinėjimosi išlaidas, įskaitant advokato ir kelionės išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šiais pagrindais.
      
                  1.
               
               
                  Klaidingai pripažinta, kad suteikta valstybės pagalba, kaip ji suprantama pagal SESV 107 straipsnio 1 dalį.
                  Pateikiant pirmąjį pagrindą tvirtinama, kad vertindama ginčijamą tinklo mokesčių panaikinimą atsakovė klaidingai nustatė, kad buvo panaudoti valstybiniai ištekliai.
                  Be to, vertindama „selektyvumo“ sąlygą klaidingai ir neišsamiai apibrėžė referencinę sistemą.
               
            
                  2.
               
               
                  Vienodo vertinimo principo pažeidimas
                  Pateikiant antrąjį ieškinio pagrindą tvirtinama, kad atsakovės sprendimu apibrėžtos tik stambiųjų elektros vartotojų, kurie 2012 m. ir 2013 m. buvo visiškai atleisti nuo tinklo mokesčio, pareigos kompensuoti pajamų trūkumą. Tai reiškia, kad tokie stambieji elektros vartotojai vertinami kitaip nei tie, kurie tuo pačiu laikotarpiu naudojosi sumažintais tinklo mokesčiais, tačiau nėra įpareigoti kompensuoti trūkumo, ir jų padėtis blogesnė.
               
            
                  3.
               
               
                  Teisėtų lūkesčių apsaugos principo pažeidimas
                  Pateikiant trečiąjį ieškinio pagrindą teigiama, kad dėl individualių priežasčių ieškovė galėjo tikėtis, kad galės toliau naudotis jai nustatytais specialiais tinklo mokesčių tarifais.